CELEX: 32021D0936
Language: hu
Date: 2021-06-03 00:00:00
Title: A Bizottság (EU) 2021/936 végrehajtási határozata (2021. június 3.) az (EU) 2019/2023 rendelet és az (EU) 2019/2014 felhatalmazáson alapuló rendelet támogatása céljából kidolgozott, a háztartási mosógépekre és a háztartási mosó-szárítógépekre vonatkozó harmonizált szabványokról

2021.6.10.   
               
               
                  HU
               
               
                  Az Európai Unió Hivatalos Lapja
               
               
                  L 204/42
               
            
         A BIZOTTSÁG (EU) 2021/936 VÉGREHAJTÁSI HATÁROZATA
         (2021. június 3.)
         az (EU) 2019/2023 rendelet és az (EU) 2019/2014 felhatalmazáson alapuló rendelet támogatása céljából kidolgozott, a háztartási mosógépekre és a háztartási mosó-szárítógépekre vonatkozó harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2009/125/EK európai parlamenti és tanácsi irányelv (2) 9. cikke (2) bekezdésének megfelelően azt a terméket, amelyre olyan harmonizált szabványokat alkalmaztak, amelyek hivatkozási számát közzétették az Európai Unió Hivatalos Lapjában, a tagállamok úgy tekintik, hogy az megfelel az e szabványokra alkalmazandó végrehajtási intézkedések követelményeinek. Az (EU) 2019/2023 bizottsági rendelet (3) 4. cikke és III. melléklete meghatározza a háztartási mosógépekre és háztartási mosó-szárítógépekre vonatkozó mérési és számítási követelményeket.
                  
               
                     (2)
                  
                  
                     Az (EU) 2017/1369 európai parlamenti és tanácsi rendelet (4) 13. cikkének megfelelően, amennyiben a Bizottság az említett rendelet 16. cikke szerint konkrét címkézési előírásokat megállapító felhatalmazáson alapuló jogi aktust fogad el, az elfogadást követően hivatkozásokat tesz közzé az Európai Unió Hivatalos Lapjában azokra a harmonizált szabványokra, amelyek megfelelnek a felhatalmazáson alapuló adott jogi aktus vonatkozó mérési és számítási követelményeinek. Amennyiben egy termék megfelelőségértékelése során ilyen harmonizált szabványokat alkalmaznak, a modellről feltételezendő, hogy megfelel a felhatalmazáson alapuló jogi aktus vonatkozó mérési és számítási követelményeinek. Az (EU) 2019/2014 felhatalmazáson alapuló bizottsági rendelet (5) 3. cikke és IV. melléklete meghatározza a háztartási mosógépekre és háztartási mosó-szárítógépekre vonatkozó mérési és számítási követelményeket.
                  
               
                     (3)
                  
                  
                     A C(2020)4329 végrehajtási határozattal (6) a Bizottság felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI), hogy vizsgálják felül a háztartási mosogatógépekre, háztartási mosógépekre és háztartási mosó-szárítógépekre vonatkozó meglévő harmonizált szabványokat az (EU) 2019/2022 és az (EU) 2019/2023 rendelet, valamint az (EU) 2019/2017 és az (EU) 2019/2014 felhatalmazáson alapuló rendelet támogatása érdekében.
                  
               
                     (4)
                  
                  
                     A C(2020)4329 végrehajtási határozatban foglalt kérelem alapján a CENELEC a műszaki és tudományos fejlődés figyelembevétele érdekében felülvizsgálta az EN 60456:2016 és az EN 50229:2015 harmonizált szabványt. Ennek eredményeként elfogadták az EN 60456:2016/A11:2020 módosítást, valamint az EN IEC 62512:2020/A11:2020 szabvány által módosított új EN IEC 62512:2020 harmonizált szabványt.
                  
               
                     (5)
                  
                  
                     A Bizottság a CENELEC-kel közösen megvizsgálta, hogy az EN 60456:2016/A11:2020 által módosított EN 60456:2016 harmonizált szabvány és az EN IEC 62512:2020/A11:2020 által módosított EN IEC 62512:2020 harmonizált szabvány megfelel-e a C(2020) 4329 végrehajtási határozatban foglalt kérésnek.
                  
               
                     (6)
                  
                  
                     Az EN 60456:2016/A11:2020 által módosított EN 60456:2016 harmonizált szabvány és az EN IEC 62512:2020/A11:2020 által módosított EN IEC 62512:2020 harmonizált szabvány megfelel az általa lefedni kívánt, valamint az (EU) 2019/2023 rendeletben és az (EU) 2019/2014 felhatalmazáson alapuló rendeletben meghatározott követelményeknek.
                  
               
                     (7)
                  
                  
                     Az EN 60456:2016 és EN IEC 62512:2020 harmonizált szabványok ZA.4.9 és ZA.4.10 pontját ki kell zárni a közzétételből, mivel ezek a pontok hivatkoznak a CLC/TS 50577 és a CLC/TS 50707:2019 európai szabvány jellegű dokumentumok alkalmazására. Európai szabvány jellegű dokumentumokra való hivatkozás a harmonizált szabványokban nem egyeztethető össze a harmonizált szabványok jellegével. Az európai szabvány jellegű dokumentumok és a harmonizált szabványok az 1025/2012/EU rendelet 2. cikkének (1) és (2) bekezdésében meghatározott, két különböző célt szolgáló eszköz. Az ilyen hivatkozás ellentétes a C(2020)4329 végrehajtási határozatban foglalt kéréssel is, amely csak a harmonizált szabványokra vonatkozik.
                  
               
                     (8)
                  
                  
                     Az (EU) 2019/2014 felhatalmazáson alapuló rendelet alkalmazásában az EN 60456:2016 és az EN IEC 62512:2020 harmonizált szabványok ZZA.1. táblázatának „Észrevételek/megjegyzések*” oszlopát, valamint az (EU) 2019/2023 rendelet alkalmazásában az említett szabványok ZZB.1. táblázatának „Észrevételek/megjegyzések*” oszlopát ki kell zárni a közzétételből, mivel az említett oszlopok nem állnak összhangban a szabványok fő normatív szövegében foglalt követelményekkel, valamint az említett oszlopok lábjegyzetében szereplő megfelelőségi vélelem joghatásának értelmezéséből eredő jogbizonytalanság miatt.
                  
               
                     (9)
                  
                  
                     Ezért helyénvaló az EN 60456:2016/A11:2020 által módosított EN 60456:2016 és az EN IEC 62512:2020/A11:2020 által módosított EN IEC 62512:2020 harmonizált szabvány hivatkozását korlátozással közzétenni az Európai Unió Hivatalos Lapjában.
                  
               
                     (10)
                  
                  
                     Az EN 60456:2016/A11:2020 által módosított EN 60456:2016 harmonizált szabvány a 2016/C 416/01 bizottsági közleménnyel (7) közzétett EN 60456:2016 és EN 60704-2-4:2012 harmonizált szabvány helyébe lép. Az EN IEC 62512:2020/A11:2020 módosítás által módosított EN IEC 62512:2020 harmonizált szabvány a 2016/C 416/02 bizottsági közleménnyel (8) közzétett EN 50229:2015/AC:2016 helyesbítés által helyesbített EN 50229:2015 harmonizált szabvány helyébe lép. Ezért helyénvaló hatályon kívül helyezni a szóban forgó közleményeket.
                  
               
                     (11)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/2014 felhatalmazáson alapuló rendelet támogatása céljából kidolgozott és e határozat I. mellékletében felsorolt, a háztartási mosógépekre és háztartási mosó-szárítógépekre vonatkozó harmonizált szabványok hivatkozásait a Bizottság korlátozással közzéteszi az Európai Unió Hivatalos Lapjában.
            Az (EU) 2019/2023 rendelet támogatása céljából kidolgozott és e határozat II. mellékletében felsorolt, a háztartási mosógépekre és háztartási mosó-szárítógépekre vonatkozó harmonizált szabványok hivatkozásait a Bizottság korlátozással közzéteszi az Európai Unió Hivatalos Lapjában.
         
         
            2. cikk
            A 2016/C 416/01 és a 2016/C 416/02 közlemény hatályát veszti.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. június 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2009/125/EK irányelve (2009. október 21) az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról (HL L 285., 2009.10.31., 10. o.).
         
            (3)  A Bizottság (EU) 2019/2023 rendelete (2019. október 1.)a háztartási mosógépekre és háztartási mosó-szárítógépekre vonatkozó környezettudatos tervezési követelményeknek a 2009/125/EK európai parlamenti és tanácsi irányelvvel összhangban történő megállapításáról és az 1275/2008/EK bizottsági rendelet módosításáról, valamint az 1015/2010/EU bizottsági rendelet hatályon kívül helyezéséről (HL L 315., 2019.12.5., 285. o.).
         
            (4)  Az Európai Parlament és a Tanács (EU) 2017/1369 rendelete (2017. július 4.) az energiacímkézés keretének meghatározásáról és a 2010/30/EU irányelv hatályon kívül helyezéséről (HL L 198., 2017.7.28., 1. o.).
         
            (5)  A Bizottság (EU) 2019/2014 felhatalmazáson alapuló rendelete (2019. március 11.) az (EU) 2017/1369 európai parlamenti és tanácsi rendeletnek a háztartási mosógépek és a háztartási mosó-szárítógépek energiafogyasztásának címkézése tekintetében történő kiegészítéséről, valamint az 1061/2010/EU felhatalmazáson alapuló bizottsági rendelet és a 96/60/EK bizottsági irányelv hatályon kívül helyezéséről (HL L 315., 2019.12.5., 29. o.).
         
            (6)  A Bizottság C(2020) 4329 végrehajtási határozata (2020. július 1.) az (EU) 2019/2022 és az (EU) 2019/2023 bizottsági rendelet, valamint az (EU) 2019/2017 és az (EU) 2019/2014 felhatalmazáson alapuló bizottsági rendelet támogatása céljából az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez a háztartási mosogatógépekre, háztartási mosógépekre és háztartási mosó-szárítógépekre vonatkozó környezettudatos tervezési és energiacímkézési követelmények tekintetében intézett szabványosítási kérelemről.
         
            (7)  A Bizottság közleménye a 2009/125/EK európai parlamenti és tanácsi irányelvnek a háztartási mosógépekre vonatkozó környezetbarát tervezési követelmények tekintetében történő végrehajtásáról szóló 1015/2010/EU bizottsági rendelet és a 2010/30/EU európai parlamenti és tanácsi irányelvnek a háztartási mosógépek energiafogyasztásának címkézése tekintetében történő kiegészítéséről szóló 1061/2010/EU felhatalmazáson alapuló bizottsági rendelet végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 416., 2016.11.11., 1. o.).
         
            (8)  A Bizottság közleménye a 92/75/EGK tanácsi irányelvnek a háztartási kombinált mosó-szárító gépek energiafogyasztásának címkézése tekintetében történő végrehajtásáról szóló 96/60/EK bizottsági irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 416., 2016.11.11., 3. o.).
      
      
         
            I. MELLÉKLET
            Az (EU) 2019/2014 felhatalmazáson alapuló rendelet támogatása céljából kidolgozott harmonizált szabványok
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 60456:2016
                        Mosógépek háztartási használatra. A működési jellemzők mérési módszerei
                        EN 60456:2016/A11:2020
                        Korlátozás: ez a közzététel nem vonatkozik a szabvány következő részeire:
                        
                                    a)
                                 
                                 
                                    a ZA 4.9. és a ZA.4.10. pont;
                                 
                              
                                    b)
                                 
                                 
                                    a ZZA.1. táblázat „Észrevételek/Megjegyzések*” oszlopa
                                 
                              
                  
                        2.
                     
                     
                        EN IEC 62512:2020
                        Villamos mosó-szárító gépek háztartási használatra. A működési jellemzők mérési módszerei
                        EN IEC 62512:2020/A11:2020
                        Korlátozás: ez a közzététel nem vonatkozik a szabvány következő részeire:
                        
                                    a)
                                 
                                 
                                    a ZA 4.9. és a ZA.4.10. pont;
                                 
                              
                                    b)
                                 
                                 
                                    a ZZA.1. táblázat „Észrevételek/Megjegyzések*” oszlopa
                                 
                              
                  
      
      
         
            II. MELLÉKLET
            Az (EU) 2019/2023 rendelet támogatása céljából kidolgozott harmonizált szabványok
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 60456:2016
                        Mosógépek háztartási használatra. A működési jellemzők mérési módszerei
                        EN 60456:2016/A11:2020
                        Korlátozás: ez a közzététel nem vonatkozik a szabvány következő részeire:
                        
                                    a)
                                 
                                 
                                    a ZA 4.9. és a ZA.4.10. pont;
                                 
                              
                                    b)
                                 
                                 
                                    a ZZB.1. táblázat „Észrevételek/Megjegyzések*” oszlopa
                                 
                              
                  
                        2.
                     
                     
                        EN IEC 62512:2020
                        Villamos mosó-szárító gépek háztartási használatra. A működési jellemzők mérési módszerei
                        EN IEC 62512:2020/A11:2020
                        Korlátozás: ez a közzététel nem vonatkozik a szabvány következő részeire:
                        
                                    a)
                                 
                                 
                                    a ZA 4.9. és a ZA.4.10. pont;
                                 
                              
                                    b)
                                 
                                 
                                    a ZZB.1. táblázat „Észrevételek/Megjegyzések*” oszlopa